Lihlaulelwa 5s. ngonyaka kwase kuqaleni.

Isigidimi Sama-Xosa

Ipepa Lama-Xosa Lenyanga.

Pambili nto zak’wetu!

Vol XV.

LOVEDALE, SOUTH AFRICA, AUGUST 1, 1885.

No. 19

Isigidimi Sama-Xosa.

NGO-MGQIBELO, AUGUST 1, 1885

UKUGUQULWA KWE ZIQIBI ZEMFUNDO.

Ukuvulwa komnyaka omtsha oqala ngo July, 1885, u Dr. Dale ubika ibanga elitsha elisa kwenziwa ukuguqulwa kwe Ziqibi (Standards) zemfundo. Ititshala ke ngoko zolindelwa ukuba zitilungiselele ukuqeqesha pantsi kwa lommiso ’mtsha intsapo ezizifundisayo. Isaziso simi ngo- luhlobo:—-

“ Ititshala zezikula ezipantsi kolaulo lo Mpatiswa Micimbi ye Mfuudo, zioelwa ukuba zazi ukuba luguqulwe uhlobo loku cwangciswa kwe Ntsapo ze Zikula zabo, ezise ngqeqeshweni ye Ziqibi eziqalela kweso ku I, kuye kwese si IV, kwimfundiso zezi Balo-Manani.

Isiqibi I—Kolindelwa i Simple Addition ne Multipli­cation Table kuye kupela ngo 6 times 12.

Isiqibi II—Kolindelwa ukuviwa nakwisipina isibalo se Simple Rules kuye kupela nge Short Division.

Isiqibi III.—Kolindelwa i Long Division ne Compound Rules ze mali.

Isiqibi IV.—Kolindelwa ukwaziwa kwe Practice, Simple Proportion ne Vulgar Fractions, nakuba kodwa koketwa kwezilula ukuviwa.

Isiqibi V.—Kogqityelelwa i Vulgar ne Decimal Fractions, ukongezelelwa kwizifundo ezilihdelweyo kade kuviwo lwesi Siqibi; nakuba koqala ukuviwa kuso sona ngo January, 1886.

Langham Dale,

Umpatiswa Micimbi ye Mfundo.”

Cape Town,  
 19 June, 1885.

INTLANGANISO YO MANYANO NGE MFUNDO.

(native educational association.)

Ukuba zonke izinto ziqube ngokohlobo ezisahamba ngalo, kuyabonakala ukuba intlanganiso yo “ Manyano nge Mfundo,” izakuba yenye yezimiso zakwa Xosa. Isiqalo siseyeka, mhlaumbi; kodwa oku kufuzisa zonke izidalwa zelizwe esilihleliyo, eziqala ebuncinaneni, nase kweyekeni, kanti zoti ngokunyanyekelwa ngaba ninizo zifikise ebukulwini, nase kwandeni, Yaqala ngamalungu amahlanu, namhla likulu elina shuminye (110) ezincwadini. Igama lale ntlanganiso alilitsha ezindlebeni zabafundi betu, kuba kwa ngonyaka we 1880, sazingisa Isigidimi ukubabikela ihambiso yebandla lo “ Manyano nge Mfundo,” xa lite lahlangana ukuquba intlanganiso yalo eba koyo kabini ngonyaka,—ngo January, no July. Sibuya kwenye yezo ntlanganiso. Ukuba ke ngoko bayatanda abalesi betu, sobaqubela indaba zale ib’iye yomnyaka.

INTLANGANISO YASE PIRIE, KWA HLEKE.

Apo ngo “ Ncayecibi,” kwakuhlokoma inkanunu yemfa- zwe, u Mlungu encediswa ngumzalwana wetu wase Mbo,— besilwa nom-Xosa, bekuhlangene namhla ngendlela zoxolo ezo zizalwana zintsundu zozibini, ziyila amaqinga okuncedisana ukuxuma uhlanga. Londlukazi inkulu yesikumbu- zo somsebenzi osekeke waba nefa ka “ Lose ” omdala,—eku- biza use le ngobunzwakazi—ibe namhla yinkundla yengxoxo zolu Manyano nge Mfundo, imihla emibini ye 14 ne 15 ku July.

Intlanganiso iqubeke ngohlobo olundilekileyo, yabonisa umoya ovanayo wobuhlanga okunene, wokuhlonelana, njengokokunjalo kuzo zonke intlanga, kuba abantu aba bazindidi ngendidi, asinto yake ya mnta-ka-Ngqika ngokufanayo. Yafika kumzi wase sikolweni, wakwa Tixo ; ebubeleni obudala, apo kungabangako nekwinibana elincinane lenkalazo nakubani, nangantoni, yada yasuke yacitakala lontlanganiso inkulu, imnandi kunene. Apo kungwevu ne ngwevukazi zinobubele obungadikwayo, kubantu abavanayo, bancedisana kulomsebenzi wokukonza abasemzini, ngohlobo olungasa kulibaleka msinya. Ekwanjalo u Nyawontle wakona ongu Rev. Bryce Boss, ukuwuxasa lomsebenzi wale ntlanganiso; wabonisa yena ngokuti noko angabanga nalungelo lokuba kb ngokwake, ngenxa yezixakeko ebezingena kutiwani, waqondisa ngokuvumela ukuba intlanganiso iqubeke etyalikeni yake; wanjalo kunye nabancedisana naye. Umlungiseleli wayo, ibingu Mr. Wm. Kobe Ntsikana, ilungu lo Manyano, omnye we Titshala ezindala.

Umgcini-Sihlalo ongapantsi komkulu, ekutiwa ngoku- kumsha yi Vice-President, yaye ingu Mr. John Tengo- Jabayu, u Mgcogeli we Mvo Zabantsundu; ote xa asesihlalweni apo wabe ezite wambu ngesivato sewonga lokupumelela kwake uviwo lwe Matriculation. ’Beke kodwa sabanjwa isihlalo ngu Rev. Walter Rubusana wase Ncemera, xa umniniso eb’engekafiki.

Ibe liqela elikulu elihlanganisene kulentlanganiso yana- mhla. Sakwalamanisa, alikazange libeko kangako kwiminyaka emihlanu sililungulayo. Sipaule kwaba beko, ukuba le yanamhla ibolekwe (pakati kwezinye izihombo) ukundileka, ne ngqondo, ngamalungu 'ango Bev. F. J. Mzimba, Messrs. Wm. Kobe Ntsikana, Peter Tyamzashe, Alex. Njokweni, no Thomas Bottoman, ababe zintloko ekuteteni. Ibolekwe ubuciko, nokuhlambuluka kwenteto yesi Xosa ngu Mr. William Gqoba; ibolekwe ngu Mr. Daniel Marela, ilungu elitsha, ukuwucana ngamazwi ambalwa, nenteto ecacileyo, umoya wengxoxo yamacala asukuba ahlulelene. Sinikwe itemba likaba elitsha elinje ngo Wm. Zaze Soga, B. Nyosi-Gaba, William Mama, nabanye, ukuba benabaluleki abanje ngabo sesibakankanyile, u Manyano nge Mfundo aluyi kuswela ukubukeka kwezizayo imini: Sifumene iyinyaniso indawo yokuba akuko qela

labantu bequkene ndawonye njengoko besihlangene, noku- ba luduli na, nokuba lilipina ibuto, eliti lingabi naye u “ Nomazakuzaku ” walo,—oko kukuti, iyolisa lalontlangano. Itwala-ndwe ngalo ndlela kule ntlanganiso yase Pirie, ibingu Mr. Robert Gosa wase Debe. Yabukeka okunye intlanganiso bubuko bamanenekazi akwangamalungu, o Miss Dikweni, Meyile, Yake, no Mavuso.

Kuba Patiswa-Micimbi, u Manyano nge Mfundo belufa- nele ukubulela itamsanqa lokuba no Mr. Benjamin Sakuba, wase Peuleni, owupete umsebenzi wobu Secretary ngokuncomekayo, nangenyameko; wabe enomncedisi owupapeleyo umsebenzi wentlanganiso, u Mr. James J. Bovula. Asinakuteta ngo Mgcini-Ndyebo, kuba lowo noko atandwayo nje, ngu “ Mbojaboji ” wentlanganiso, ohlala elixala kubaninzi, ngokukodwa abo basemva nge mali zo Manyano!

Imicimbi.

Kungenwe ke ngo 12 wolwesi-Bini, nge 14 ku July, 1885. Yavulwa intlanganiso ngomtandazo. Ekute ke kwafundwa ingxelo yentlanganiso yase Debe, yemihla ye 6 ne 7 ku